Diari Oficial de la Generalitat Valenciana


Sumari del DOGV 6475, del 08-03-2011 (2011/2192)

Notificació de la sentència dictada en el rotlle d'apel·lació número 580/2010.
------------------------------------------------------------------------------

### Dades del document

Número de DOGV
:   6475

Data del DOGV
:   08-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2192


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 580/2010. [2011/2192]  
María Soledad Tato González-Espada, secretària de la Secció Huitena de l'Audiència Provincial d'Alacant, Tribunal de Marca Comunitària, faig saber:  
Que en el rotlle de sala que se segueix en aquesta Secció per a substanciar el recurs d'apel·lació interposat contra la sentència dictada en el procediment que a continuació s'indica s'ha dictat la sentència que té l'encapçalament i la dispositiva que, literalment, són com segueix:  
Audiència Provincial d'Alacant, Secció Huitena. Tribunal de Marca Comunitària.  
Rotlle de sala 000580/2010//000448/2010-RG003095/2010  
Procediment judici verbal 000823/2008  
Jutjat: Jutjat de Primera Instància número 1 d'Alacant  
Sentència número: 22/11.  
Magistrat ponent: Luis Antonio Soler Pascual.  
Alacant, 21 de gener de 2011  
El magistrat de la Secció Huitena de l'Audiència Provincial d'Alacant ha vist les actuacions de judici verbal sobre la reclamació d'una quantitat i l'obligació de fer, seguit en instància davant del Jutjat de Primera Instància número 11 d'Alacant amb el número 823/08, i de què coneix en grau d'apel·lació, en virtut del recurs interposat per la part demandant, la mercantil Gas Natural Distribución SDG, SA, representat en aquest tribunal pel procurador Juan T. Navarrete Ruiz i dirigit pel lletrat Francisco García Valera; i com a part apel·lada el demandat, Antonio Mendoza Manzano, declarat en rebel·lia processal.  
Disposem  
Estime de forma parcial el recurs d'apel·lació entaulat per la part demandant, la mercantil Gas Natural Distribución SDG, SA, representat en aquest tribunal pel procurador Juan T. Navarrete Ruiz i dirigit pel lletrat Francisco García Valera, contra la sentència dictada pel Jutjat de Primera Instància número 11 d'Alacant, de data 19 de maig de 2010, confirme el pronunciament condemnatori de la instància, amplie aquesta condemna, i condemne el demandat a pagar l'import del consum de gas que resulte i es determine en la execució d'aquesta sentència de conformitat amb les bases fixades i, per tant, d'acord amb el subministrament que resulte de la lectura efectuada en el moment de la desconnexió del comptador amb l'aplicació a aquest de les tarifes oficials corresponents, amb un límit màxim de 3.000 euros. I faig expressa imposició de les costes de la instància a la part demandada; i sense imposició expressa de les costes processals d'aquesta alçada a la part apel·lant.  
S'acorda la devolució a l'apel·lant de la totalitat del dipòsit efectuat per a recórrer.  
Contra aquesta sentència no es pot interposar cap recurs, la qual és ferma segons dret.  
Notifiqueu aquesta sentència de forma legal i, quan pertoque, torneu les actuacions originals al jutjat de procedència, la recepció de les quals es justificarà, acompanyades del certificat literal d'aquesta resolució als efectes oportuns d'execució del que s'hi ha acordat, i s'unirà un altre certificat al rotlle d'apel·lació.  
Aquesta és la nostra sentència definitiva que, resolent en grau d'apel·lació, pronuncie, mane i firme. Luis Antonio Soler Pascual. Firmat i rubricat».  
I perquè valga de notificació de forma deguda de la sentència anterior a Antonio Mendoza Manzano, que es troba en situació de rebel·lia i el domicili del qual és desconegut, i al qual se li fa saber que contra aquesta sentència podrà utilitzar, d'acord amb l'article 500 de la Llei d'Enjudiciament Civil, el recurs extraordinari per infracció processal o el de cassació, quan pertoquen, si els interposa dins del termini de cinc dies, comptador des de l'endemà de la publicació de l'edicte de notificació de la sentència, expedisc i firme aquest edicte.  
Alacant, 24 de gener de 2011.- La secretària judicial: María Soledad Tato González-Espada.